section_heading: Skandal na Porinu
paragraph_text: Godine 2002. album Pogled ispod obrva bio je nominiran u kategoriji za album godine za diskografsku nagradu Porin, a pjesma "Virujen u te" za hit godine. Severina je trebala nastupiti s pjesmama "Virujen u te" i "Mala je dala", s kojom je trebala zatvoriti Porin. Međutim Zrinko Tutić, član Upravnog odbora Porina, zahtijevao je da Severina zamijeni pjesmu "Mala je dala", jer ju je smatrao neprikladnom za završnu pjesmu manifestacije. Nakon što je Severina odbila, prebacili su je u sredinu programa, nakon čega se ona odlučila u izravnom prijenosu na HRT-u u posljednji tren promijeniti tekst pjesme,<ref>Kristina Bosno, Dea Marinović, Skandali za pamćenje: Ove pikanterije obilježile su Porin:, 24sata, 10. svibnja 2013., preuzeto 4. studenoga 2013. a glasio je: „Ista pisma samo druge riči, jedan tukac drugom tukcu sliči, s takvima je mala oduvijek znala...”.